NaiveNeuron/SloPal huggingface dataset:
Hort, Milan, podpredseda NR SR (2011-10-18):
Pán poslanec Petrák bol jediný prihlásený do rozpravy písomne. Teraz sa pýtam, kto sa chce k tomuto návrhu zákona prihlásiť ústnou formou. Celkom deväť, jedenásť poslancov. Uzatváram možnosť prihlásiť sa ústne. Posledný je pán poslanec Stanislav Kubánek. Teraz prečítam všetkých poslancov tak, ako sa hlásili v poradí. Pán poslanec Marcinčin, pani poslankyňa Vaľová, ďalej páni poslanci Raši, Choma, Blanár, Kažimír. Poprosím, keby ste mi to ešte raz dali na tú tabuľu. Čiže Marcinčin, Vaľová, Raši, Choma, Blanár, Kažimír, Bublavý, Stromček. To sme po osmičku. Ondruš, Burian a posledný, pán poslanec Kubánek. Uzatvoril som možnosť prihlásiť sa do rozpravy ústne. Slovo má pán poslanec Anton Marcinčin. Nech sa páči.
P. Hrušovský, predseda NR SR: (2003-12-02):
J. Hurban, poslanec: Ďakujem pekne, pán predseda. Ja mám procedurálny návrh na doplnenie programu 20. schôdze o návrh skupiny poslancov Národnej rady na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov, ako tlač 460. My sa nestotožňujeme s názorom ústavnoprávneho výboru, že tento návrh zákona je totožný s návrhom zákona, ktorý sme predložili pod tlačou 301. Je nepochybné, že v tejto Národnej rade je teraz politická vôľa zákon schváliť, pretože po prvé iným spôsobom sa problém rozdelenia mesta Kežmarok na Kežmarok a obec Ľubica vyriešiť nedá. A po druhé návrh zákona predkladajú koaliční aj opoziční poslanci. To je všetko, čo som chcel predniesť. Ďakujem pekne, pán predseda.
Glváč, Martin, podpredseda NR SR (2016-09-07):
Pýtam sa, či sa niekto chce prihlásiť do rozpravy ústne. Jedna pani poslankyňa. Ukončujem možnosť prihlásiť sa do rozpravy. O vystúpenie v rozprave požiadal pán poslanec Burian.
Laššáková, Jana, podpredsedníčka NR SR (2015-03-10):
S reakciou pán poslanec Hlina, nech sa páči.
Žitňanská, Jana, poslankyňa NR SR (2021-09-17):
Ďakujem veľmi pekne. To je to, o čom som hovorila, že do druhého čítania chceme ešte naďalej diskutovať o tom, akým spôsobom vytvoriť tie podmienky tak, aby naozaj čo najviac odborníkov mohlo poskytovať túto starostlivosť o deti. Môžeme sa baviť aj o tom, čo navrhujete vy a ďalej je dôležité mať na pamäti, že aj ten riaditeľ, aj vôbec tá škola musí si byť vedomá, že vlastne aké kompetencie má dotyčný, aby sa nestalo, že proste zamestná, vymyslím si len nejakého opatrovateľa alebo niekoho, a bude od neho žiadať úkony, ktoré nebude môcť on robiť. Čiže preto ja chcem, aby to bolo naozaj všetko jasne zadefinované, aby sme neuviedli niekoho do omylu, aby v konečnom dôsledku to potom nepoškodilo, či už tomu dieťaťu, alebo jemu samotnému, alebo tej škole. Čiže áno, do druhého čítania sa budeme rozprávať aj s kolegami z OĽANO, ktorí tiež, pani poslankyňa Horváthová už o tom hovorila, že chcú rozšíriť ten počet alebo tie, počet, áno, profesií, ktoré by mohli vykonávať túto starostlivosť na pôde školy. Čiže ja si viem predstaviť aj to, čo vy spomínate, hoci priznám sa, že z toho, ako poznám školy a to prostredie, že neviem, aká bude odozva zo strany pedagógov na to, že by si mali robiť opatrovateľský kurz, pretože naozaj je to ako keby, však na jednej strane teda poskytujú vzdelávanie, potom by sa mali starať. Ale, hovorím, je to hodné debaty, takže ďakujem pekne aj za váš, vašu pripomienku.
Žiga, Peter, podpredseda NR SR (2023-12-12):
Skončili ste, pani poslankyňa? Pán poslanec Krúpa.
Hlina, Alojz, poslanec NR SR (2013-01-29):
Sedemdesiatštyri priradiť hneď po bode 49, zaradiť.
Sulík, Richard, predseda NR SR (2011-02-02):
Pán József Nagy sa vrátil do hry a poprosím ho, aby odôvodnil vládny návrh. Poprosím pána poslanca Goliana, aby zaujal miesto pre spravodajcu. Nech sa páči.
P. Hrušovský, podpredseda NR SR: (2003-10-30):
(Hlasovanie.) Prítomných je 132 poslancov, za 131, zdržal sa 1. Uvedené body sme schválili. Ďalšie návrhy pán prezident nemal. Na základe rokovacieho poriadku pristúpime k prerokúvaniu zákona v treťom čítaní . Otváram rozpravu. Pýtam sa pánov poslancov, či sa chce niekto prihlásiť do rozpravy? Konštatujem, že nie. Vyhlasujem rozpravu za skončenú. Poprosím pani spoločnú spravodajkyňu, aby uviedla návrh uznesenia k hlasovaniu o zákone ako o celku. E. Rusnáková, poslankyňa: Návrh uznesenia znie, aby podľa § 90 ods. 5 zákona Národnej rady Slovenskej republiky č. 350/1996 Z. z. o rokovacom poriadku NR SR v znení neskorších predpisov predmetný zákon v znení pozmeňujúcich a doplňujúcich návrhov uvedených v tejto správe pod bodom štyri bol schválený.
Šimečka, Michal, podpredseda NR SR (2024-01-18):
Ešte má pán poslanec 38 minút, môžte mu... sekúnd. Môžte mu ešte, prosím, zapnúť mikrofón?
Laššáková, Jana, podpredsedníčka NR SR (2014-12-04):
Čas určený na hodinu otázok a odpovedí uplynul. Končím tento bod programu. Vyhlasujem krátku, dvojminútovú prestávku a budeme ďalej pokračovať v rokovaní. (Krátka prestávka.) (Po prestávke.)
Gedra, Juraj, poslanec NR SR (2023-10-25):
Sľubujem. (Potlesk.)
Bugár, Béla, podpredseda NR SR (2017-06-15):
Pani poslankyňa Verešová, môžte reagovať.
Laššáková, Jana, podpredsedníčka NR SR (2013-10-25):
Na vystúpenie pána poslanca nie sú faktické poznámky. Nech sa páči, pani podpredsedníčka Národnej rady, máte slovo.
Paška, Pavol, predseda NR SR (2013-02-05):
(Hlasovanie.) 141 prítomných, 82 za, 54 proti, 5 sa zdržali. Návrh sme schválili.
P. Hrušovský, predseda NR SR: (2003-10-24):
(Hlasovanie.) Prítomných je 133 poslancov, za 131, zdržali sa 2. Konštatujem, že Národná rada uvedený návrh zákona schválila. Ďakujem, pán poslanec, a poprosím teraz  pána poslanca Horvátha, aby z poverenia gestorského výboru uvádzal  hlasovanie k prerokúvanému vládnemu návrhu zákona o nájme poľnohospodárskych pozemkov, poľnohospodárskeho podniku a lesných pozemkov  a o zmene niektorých zákonov. Nech sa páči, pán poslanec.
Kaliňák, Robert, podpredseda vlády a minister vnútra SR (2014-04-03):
Ďakujem. Ešte niekoľko, mohol by som tu byť ešte 10 minút. Posledné, čo ešte k tomu poviem, že ma mrzí, že práve pri projekte, kde hovoríme o rozvoji medzi spoluprácou, medzi Slovenskou republikou a Maďarskou republikou, tu poslanci za maďarskú stranu nie sú. Ďakujem pekne. (Potlesk.)
Laurenčík, Milan, podpredseda NR SR (2021-05-10):
Ďalším rečníkom prihláseným do rozpravy je pán poslanec Marian Kotleba. Pripraví sa pán poslanec Martin Čepček. Chcel by som upozorniť všetkých pánov poslancov a panie poslankyne, že po záverečných slovách vyhlásim polhodinovú prestávku a budeme hlasovať. Tak ak ste kdesi v okolí, aby ste sa pomaly dostavili do rokovacej sály. Pán poslanec, máte slovo.
Jurinová, Erika, podpredsedníčka NR SR (2014-11-08):
Pán poslanec Matovič.
Kollár, Boris, predseda NR SR (2023-05-09):
Hlasujeme o skrátení lehoty. Prosím, prezentujme sa a hlasujeme. Ide vám tá karta, pán kolega? Prerušil som hlasovanie. Skúste. Ide? Dobre, dokončíme. (Hlasovanie.) Prítomných 141 poslancov, za 129, proti 11, zdržal sa 1. Uvedený návrh sme schválili, čiže skrátili sme lehotu.
Hrnčiar, Andrej, podpredseda NR SR (2017-02-14):
Reakcia na faktické poznámky, pán poslanec Mihál.
Danko, Andrej, predseda NR SR (2019-03-27):
Pán poslanec Petrák.
Grendel, Gábor, podpredseda NR SR (2021-12-14):
Pán spravodajca, želáte si záverečné slovo? Nie. Ďakujem pekne. Prerušujem rokovanie o tomto bode programu. Vyhlasujem päťminútovú prestávku, po ktorej budeme hlasovať. (Prestávka.)
P. Paška, predseda NR SR: (2007-09-19):
Poprosím teraz pani poslankyňu Cibulkovú, aby nám podala správu o výsledku prerokovania materiálu vo výbore.
Pčolinský, Peter, podpredseda NR SR (2022-12-01):
Prepáčte, pán minister, ale vám časový limit uplynul. Pán poslanec ešte má doplňujúcu otázku, čiže budete môcť ešte potom pokračovať do skončenia odpočítavania. Pán poslanec, nech sa páči.
Viskupič, Jozef, poslanec NR SR (2016-07-07):
Ďakujem, pani predsedajúca. Môj procedurálny návrh znie, aby sme po týchto procedurálnych návrhoch riadne a v kľude začali rokovať. Je evidentné, že v rokovacej sále sa nachádza viac ako 76 poslancov, a myslím si, že dôstojný priebeh tejto schôdze, ktorá jedná o ťažkých veciach, a poslancov koalície sme vyhnali, sme vyhnali z pléna, ktorí sú evidentne nervózni. Čiže bol by som rád, vážení páni poslanci koalície, aby ste sa neskrývali po bufetoch, ale riadne rokovali o otvorenej 8. schôdzi. Ďakujem.
Kočiš, Eduard, poslanec NR SR (2020-04-28):
Ďakujem pekne, pán predsedajúci. Pán kolega Valášek, zaujala ma najmä jedna vaša veta, že vláda Igora Matoviča chce uchopiť osud Európskej únie do slovenských rúk. Bodaj by to tak aj bolo a bodaj by to bola pravda. Ja si však nemyslím, že Európska únia berie Slovenskú republiku ako rovnocenného partnera. Nikdy nás ako rovnocenného partnera nebrala a nikdy nás ako rovnocenného partnera brať nebude. Slovensko je príliš maličký štátik na to, aby sme boli niekedy v Európe braní rovnocenne, pokiaľ nedôjde k zásadnému prerozdeleniu síl v Európe, v Európskom parlamente a v európskych štruktúrach, nikdy maličké štátiky typu Slovensko, Česká republika, Litva, Lotyšsko, Estónsko nebudú brané tak, ako veľké štáty Španielsko, Nemecko, Francúzsko, Taliansko. Pokiaľ toto budeme tvrdiť, tak sme veľmi naivní. Európa je v mojom vnímaní a ponímaní vždy braná ako kontinent, nie ako domov pre jej obyvateľov. Jednoducho každý rozumný a každý väčší európsky štát si najprv chráni to svoje a až potom pozerá na akési dobro Európskej únie. A to vám povedia všetci obyvatelia, ktorí v týchto veľkých krajinách žijú. Drobné štáty sú iba akýmsi odbytiskom tovaru a zväčša nekvalitného a sú vnímaní ako partner iba vtedy, ak veľkým štátom ide o nejaké presadenie ich osobných záujom, záujmov. Drobný štátik v Európskej únii nebude nikdy braný ako partner, bude braný vždy zväčša ako vazal. Ďakujem pekne.
Pellegrini, Peter, predseda NR SR (2024-02-08):
(Reakcia z pléna.) Počul, počul som, pán poslanec, námietku. Dáme hlasovať. Dáme hlasovať o námietke pána poslanca Pročka. (Hlasovanie.) Prítomných 132 poslancov, 52 je za, 78 proti, zdržali sa, zdržal sa 1 poslanec, nehlasoval 1 poslanec. Námietke sme nevyhoveli.
Sulík, Richard, predseda NR SR (2011-02-11):
Ďakujem pekne. Prerušujem rokovanie o tomto bode programu. Ešte pre vás pre informáciu, hlasovať sa bude, keď prerokujeme všetky tri body. Pokračujeme rokovaním o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov . Návrh vlády má parlamentnú tlač 249. Poprosím ministra zdravotníctva Ivana Uhliarika, aby návrh vlády odôvodnil. Poprosím poslanca Chabana, aby zaujal miesto pre spravodajcov. Nech sa páči.
B. Bugár, podpredseda NR SR: (2001-09-13):
R. Hofbauer, poslanec: Systém, ktorý tu vypichla pani poslankyňa Keltošová, že o rade finančných krokov obcí a miest nakoniec aj tak bude rozhodovať ministerstvo, v podstate neštartuje nič iné len obrovskú korupčnú možnosť, obrovský korupčný signál špirály, pretože na úrovni ministerských úradníkov sa odsúhlasí to, čo sa primeraným spôsobom z úrovne obce a mesta v správny čas a správnou formou potlačí. Takže sa domnievam, že aj táto novela zákona zavádza možnosti veľmi temných praktík do hospodárenia obcí a miest vo vzťahu k ministerstvu financií. To je jedna poznámka. A druhá poznámka. Chcel by som upozorniť na to, že v celom rade vyspelých západoeurópskych štátov, ktoré sú členmi EÚ aj NATO, prišlo k radu postupov, o ktorých táto Dzurindova vláda nechce počuť. Nórsko napr. po zlých skúsenostiach zoštátnilo banky. Švédsko po zlých skúsenostiach s decentralizáciou zaviedlo vlastne centralizáciu. Írsko po zlých skúsenostiach s privatizáciou zaviedlo štátne írske aerolínie a štátnu autobusovú dopravu na celom území Írska. Takže toto sú všetko tiež obrazy unáhlených krokov vo vyspelých západoeurópskych štátoch s trhovým mechanizmom, ktoré museli následne naprávať, a vy sa snažíte dobehnúť a predbehnúť všetkých týchto ostatných aj v tých smeroch, v ktorých sa to ukázalo ako nie šťastné.
P. Hrušovský, predseda NR SR: (2005-09-21):
Otváram rokovanie 50. schôdze Národnej rady. Prosím pánov poslancov, aby sme sa pred začatím rokovania prezentovali. Pardon, páni poslanci, vzhľadom na to, že nastúpil nový poslanec, poprosil by som, aby sme pred hlasovaním všetci opäť vytiahli hlasovacie karty zo svojich hlasovacích zariadení, páni poslanci, a opäť ich dali na miesto určené v hlasovacom zariadení. Páni poslanci, teraz vás poprosím o prezentáciu. (Prezentácia.) 78 prítomných. Národná rada je uznášaniaschopná. Chcem vás informovať, že overovateľmi na 50. schôdzi budú poslanci Zoltán Horváth a Igor Federič, ich náhradníkmi Gábor Gál a Jaroslav Jaduš. Program schôdze ste dostali rozdaný do lavíc. Teraz sa pýtam pánov poslancov, či má niekto návrhy na zmenu alebo doplnenie programu 50. schôdze. Pán poslanec Fico. Nech sa páči, pán poslanec Fico.
Poliačik, Martin, poslanec NR SR (2019-04-04):
Ďakujem veľmi pekne, pán predsedajúci, dovoľte, prosím, aby som najprv využil túto príležitosť k jednej veci, ktorá nesúvisí s týmto zákonom, snáď bude možné, aby, aby som dohovoril. Chcel by som sa z tohto miesta ospravedlniť tejto ctenej sále a plénu Národnej rady za rétoriku posledných dvoch dní. Mal som dnes ráno rozhovor s učiteľkami môjho syna a povedali mi, že sledujú veľmi škaredý trend, že dieťa, deti sú medzi sebou aj na školách, kde by to človek nečakal, stále vulgárnejšie a uvedomil som si, že aj keď človek niekedy má potrebu vystúpiť ostrejšie, tam vonku sú ľudia, ktorí nás všetci vidia, sledujú a na základe toho posudzujú aj svoje vlastné konanie. Ja som v tomto parlamente už, už niekoľko rokov, ľudia ma poznajú, vedia, že keď cítim neprávosť alebo vidím, že sa nedeje niečo podľa pravidiel, mám tendenciu sa ohradiť. To isté som urobil aj v posledných dvoch dňoch, ale priznávam, že rétorika, ktorú som pritom zvolil, reálne naozaj nepatrí na pôdu Národnej rady, a chcem sa teda tomuto plénu ospravedlniť. Stále tvrdím, že spôsob, akým bol prevzatý zákon, ktorý sme predkladali s Jozefom Mihálom, nemal byť preradený na koniec schôdze, pretože je to v rozpore s dobrými mravmi v tejto sále. Stále tvrdím, že som bol včera vykázaný z tejto sály nie právom, pretože ak by toto mal byť štandard, na základe ktorého budú vykazovaní poslanci z rokovania Národnej rady, tak by tu častokrát polka sály nebola. Ale spomenul som si aj na tú tzv. pokojnú silu, ktorú predviedla kandidátka a dnes už zvolená prezidentka Zuzana Čaputová vo svojich verejných vyhláseniach a povedal som si, že aj keď mám dlhé roky už nejaký návyk, aj ten sa dá zmeniť a možnože aj od nej si môžem zobrať príklad a to, o čom hovorila, ako o možnosti priniesť novú kvalitu a novú kultúru do politiky, skúsiť realizovať aj na pôde Národnej rady. Ďakujem, že som mal možnosť toto povedať a teraz k predloženiu samotného zákona, ak môžem pokračovať. V tom prípade to predložím pri pokračovaní rozpravy. Ďakujem pekne.
Dubačová, Viera, poslankyňa NR SR (2017-06-21):
Ďakujem veľmi pekne. No, vypočuli sme si príhovory, v ktorých veľmi konkrétne boli pomenované prípady, príbehy korupcie a jej neriešenia. Pán špeciálny prokurátor, naozaj tu zazneli a zaznelo veľmi nesmierne množstvo konkrétnych príbehov, prípadov na všetkých úrovniach korupcie. Súdnemu človeku sa môže zdať, že žijeme v krajine slobodného, voľného úplatkárskeho kšeftovania a trhu alebo v krajine neobmedzených úplatkárskych možností. Je to donebavolajúca neschopnosť prokuratúry. My sedíme v najvyššom zákonodarnom orgáne, tak sa vás pýtam, prečo to zašlo až tak ďaleko. Je to zámer, je to cieľ? A úplne tak intímne, doma pred zrkadlom sa ani trošku nehanbíte za všetky tieto korupčné aféry, za túto beznádej, ktorú vnášame medzi občanov? Ďakujem.
Baránik Alojz, poslanec NR SR (2022-03-16):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Baránik, Alojz, poslanec NR SR (2017-05-19):
Ďakujem. Aby som bol presný, tak by som uviedol to, čím reagujem na, v rozprave na kolegu Dostála. Je zaujímavé, že úrad kartografie má námietky proti používaniu termínu Veľká Británia, pretože to je geografický termín a znamená ostrov Veľká Británia. Čiže nie som si istý, či to tunák títo súdruhovia majú správne pochopené, pretože je rozdiel medzi Veľkou Britániou a štátom Spojené kráľovstvo Veľkej Británie a Severného Írska. No a pokiaľ ide o ďalšiu zaujímavú geografickú, ktorá bola uvedená vo vystúpení kolegu Dostála, myslím si, že by si mal dávať pozor a uvádzať veci správne. To znamená, pýtať sa, že či Robert Fico bol nie na Vazovovej, ale na Vazovovej ulici v Bratislave. Ďakujem.
Kollár, Boris, predseda NR SR (2022-06-28):
Prosím, prezentujme sa a hlasujeme. Prosím, vypnite si mobily. (Hlasovanie.) Prítomných 141 poslancov, za 54, proti 25, zdržalo sa 58, nehlasovali 4. Konštatujem, že Národná rada sa uzniesla, že nebude pokračovať v rokovaní o návrhu zákona. Nasleduje hlasovanie o bode 52 programu. Je to prvé čítanie o návrhu poslanca Tomáša Tarabu, Štefana Kuffu, Filipa Kuffu na vydanie zákona, ktorým sa dopĺňa zákon č. 757/2004 Z. z. o súdoch, tlač 1053. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Rastislavovi Schlosárovi, aby uznesenie uviedol, pardon, aby hlasovanie uviedol. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Tomáša Tarabu, Štefana Kuffu a Filipa Kuffu na vydanie zákona, ktorým sa dopĺňa zákon č. 757/2004 Z. z. o súdoch a o zmene a doplnení niektorých zákonov, ktorým sa dopĺňa zákon č. 301/2005 Z. z. Trestný poriadok a ktorým sa dopĺňa zákon č. 153/2001 Z. z. o prokuratúre , tlač 1053.)
Jurinová, Erika, podpredsedníčka NR SR (2012-11-06):
Ďakujem, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto do rozpravy prihlásiť ústne? Neregistrujem žiadnych prihlásených poslancov. Týmto vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Ďakujem. Pán spravodajca? Ďakujem pekne. Prerušujem rokovanie o tomto bode programu. Nasledujúcim bodom programu je prvé čítanie o návrhu zákona Jozefa Viskupiča na vydanie zákona, ktorým sa dopĺňa zákon č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Návrh zákona má tlač 210. Návrh na jeho pridelenie na prerokovanie výborom je v rozhodnutí č. 195. Dávam slovo pánovi poslancovi Jozefovi Viskupičovi, aby návrh uviedol. (Rokovanie o návrhu poslanca Národnej rady Slovenskej republiky Jozefa Viskupiča na vydanie zákona, ktorým sa dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 210.)
Maďarič, Marek, poslanec NR SR (2010-12-03):
Ďakujem pekne. Opakovane, pán poslanec Matovič, vás vyzývam, aby ste zverejnili meno človeka, ktorý sa vás pokúšal korumpovať... (Potlesk.) Ak to tak neurobíte, opakovane vám musím povedať, že kryjete veľmi závažný zločin korupcie. A vyzývam vás takisto, pokiaľ máte vedomosti o tom, že ja a ďalší členovia opozície kradli, aby ste podali trestné oznámenie, aby ste sa tu neskrývali za poslaneckú imunitu, za pálčivé populistické reči, aby ste boli veľmi konkrétny a aby ste takýmto spôsobom dostali tých ľudí, ktorí nejaké zločiny páchali, tam, kam patria, aby ste potom dostali prípadne aj tie finančné prostriedky, tak ako to teraz populisticky tuná tárate a predvádzate sa. A možno by som vás ešte vyzval aj k tomu, aby ste okrem teda toho človeka, ktorý vás chcel korumpovať, čím ste si veľmi vysoko nastavili latku svojej ceny, doplnili, či túto latku dodržala... (Potlesk.) ... aj koalícia, keď vás pri dramatickom odchádzaní z koalície dokázala v koaličných radoch zachovať. Láskavo nám povedzte, aká bola cena toho, že vy obyčajný človek napriek tomu, že ste už boli na odchode, predsa stále zotrvávate na pozícii koaličného poslanca. Ďakujem. (Potlesk.)
Kollár, Boris, predseda NR SR (2021-11-23):
Ďakujem pekne. S ďalším procedurálnym návrhom vystúpi pán poslanec Valášek, pardon, pán poslanec Pellegrini.
B. Bugár, podpredseda NR SR: (2004-03-10):
(Hlasovanie.) Prítomných 130 poslancov, za návrh 100, proti 2, hlasovania sa zdržalo 26, nehlasovali 2. Konštatujem, že tento vládny návrh zákona sme schválili . Pristúpime k hlasovaniu o návrhu na vyslovenie súhlasu Národnej rady Slovenskej republiky  s Dohodou o výsadách a imunitách Medzinárodného trestného súdu (New York, 9. 9. 2002) (tlač 533). Pán poslanec Miklušičák, nech sa páči, máte slovo. Chcem upozorniť, samozrejme, poslancov, že aj v tomto prípade, ako aj v prípade ďalších dvoch návrhov ide o potrebný súhlas nadpolovičnej väčšiny všetkých poslancov, to znamená minimálne 76. Nech sa páči. J. Miklušičák, poslanec: Ďakujem, vážený pán predsedajúci, páni ministri, kolegyne, kolegovia, najskôr prečítam návrh uznesenia a potom dám o ňom hlasovať. Návrh na uznesenie Národnej rady Slovenskej republiky k návrhu na vyslovenie súhlasu Národnej rady Slovenskej republiky s Dohodou o výsadách a imunitách Medzinárodného trestného súdu (New York, 9. septembra 2002), tlač 533. Národná rada Slovenskej republiky podľa článku 86 písm. d) Ústavy Slovenskej republiky, po prvé, vyslovuje súhlas s Dohodou o výsadách a imunitách Medzinárodného trestného súdu (New York. 9. septembra 2002), tlač 533, s uplatnením nasledujúceho vyhlásenia: „Slovenská republika vyhlasuje, že osoby uvedené v článkoch 15, 16, 18, 19 a 21 tejto dohody, ktoré sú štátnymi občanmi Slovenskej republiky alebo majú na území Slovenskej republiky trvalý pobyt, budú požívať na území Slovenskej republiky len výsady a imunity uvedené v článku 23 písm. a) tejto dohody. Osoby uvedené v článkoch 20 a 22 tejto dohody, ktoré sú štátnymi občanmi Slovenskej republiky alebo majú na území Slovenskej republiky trvalý pobyt, budú požívať na území Slovenskej republiky len výsady a imunity uvedené v čl. 23 písm. b) tejto dohody.“ Po druhé, rozhodla, že ide o medzinárodnú zmluvu podľa čl. 7 ods. 5 Ústavy Slovenskej republiky a táto zmluva má prednosť pred zákonmi. Pán predsedajúci, dajte hlasovať.
Lipšic, Daniel, poslanec NR SR (2016-09-08):
Ďakujem veľmi pekne. Ja, keď vládni poslanci tvrdia, že však diskutujme, diskutujme, tak by som aspoň očakával, že povedia, dobre, tá úplná najväčšia brutalita, že ministri a vedenie parlamentu majú voľný štýl, že to hneď dáme preč, čo sme sa proste pomýlili, jasné. Ale ak ani to nevedia povedať a povedať, veď nekritizujte, však dajte pozmeňováky, my ich za päť minút odmietneme a zákon je prijatý, to mi príde také trošku farizejské. A naozaj, naozaj by som očakávam aj od právnikov, že sa k tomu jasne postavia a vyjadria a povedia, že okej, tuná sme urobili chybu, ale však diskutujme ďalej. Keď nemáte ani odvahu toto urobiť a budete tuná tvrdiť, že by mali mať všetci členovia vlády ku čomukoľvek a vedenie parlamentu ku čomukoľvek neobmedzený čas, tak jediné vysvetlenie toho celého je, že chcete umlčať opozíciu. Seba nie, ale len opozíciu. A problém druhý ešte, ktorý by som nadviazal, tiež spomínali ho kolegovia, že by radi odchádzali z parlamentu, keď už bude taká väčšia kultúra. Ja by som bol rád, keby, aj keď si myslím, že je to trošku ideálna predstava, odchádzal z parlamentu v situácii, keď v tejto krajine a vo verejnom živote bude iná kultúra. Keď nebude možné, aby človek, ktorý je v tak evidentnom konflikte záujmov, o ktorom všetci viete, minister vnútra vo svojej funkcii zotrvával. Pred pár dňami odišiel kvôli úplne oveľa menšiemu škandálu rumunský minister vnútra. Ešte raz, rumunský minister vnútra. Neviem, či chceme klesnúť na úroveň Mugabeho, tam asi by neodstúpil minister vnútra. Ale teda plnou parou vpred.
I. Štefanec, poslanec: (2010-01-20):
1. V § 6 ods. 1 písm. a) sa slová „514,50 eur na 1 000 litrov“ nahrádzajú slovami „484,50 eur za 1 000 litrov“. 2. Doterajšie body 1 a 2 sa označujú ako 2 a 3. Odôvodnenie: Predkladaný pozmeňujúci návrh rozširuje zníženie spotrebnej dane z minerálneho oleja aj na benzíny. Neznižuje ju však na minimálnu sadzbu stanovenú v smernici EÚ, aby sa predišlo prílišným výpadkom štátneho rozpočtu. A navrhované zníženie spotrebných daní pri benzíne o 3 centy je udržateľné aj z pohľadu dopadu na verejné financie. Dámy, páni, chcem vás požiadať o podporu tohto návrhu, pretože som presvedčený, že je férovejší a spravodlivejší, aby sa znižovala spotrebná daň nielen na naftu, ale aj na benzín. Koniec koncov je to dlh Roberta Fica občanom Slovenska a je to jeden z jeho predvolebných sľubov, s ktorým išiel aj do volieb v roku 2006. Ako som spomínal už dnes z tohto miesta, 19. júna 2008, pred zhruba rokom a pol, my sme už predkladali zníženie spotrebnej dane aj na naftu, aj na benzín. Vtedy to, bohužiaľ, neprešlo a odvtedy sa so spotrebnou daňou nič nedialo. Dovoľte mi preto len krátko reagovať na to, čo odznelo tu z úst pána ministra v prvom čítaní, keď sa hovorilo o tomto návrhu zákona. Pán minister sa vyjadril v zmysle, že o znížení spotrebnej dane sa uvažovalo už dlhšie. No ja viem, pán minister, že vy máte zmysel pre humor, ale toto považujem teda už za veľkú „srandu“, takéto vyjadrenia. Pretože pamätáme si, ako Robert Fico, keď bola debata na tému zníženia daní, hovoril o znížení daní ako o sabotáži. Takže predpokladám, že vy ste nerobili sabotáž. A dovolím si pripomenúť jeden výrok, citujem: „Priestor na zníženie spotrebných daní z pohonných látok, o ktoré žiadajú slovenskí dopravcovia, v súčasnej situácii neexistuje.“ Dámy a páni, tento citát povedal Robert Fico ešte v januári 2010. Ešte v januári teda tvrdil predseda vlády, že priestor na zníženie spotrebnej dane neexistuje, ale už o pár dní absolútne zmenil názor. To je ďalší dôkaz, že ako všetci vieme, to, že hovoríme o znížení spotrebných daní, je zásluha len a len ľudí, ktorí sa nebáli vyjadriť svoj názor a pred ktorými vláda ustúpila. Týmto ľuďom, samozrejme, patrí vďaka, pretože za svoj statočný postoj a za to, že sa nebáli vyjadriť svoj názor, tak myslím si, že si zaslúžia naše ocenenie. Ale považujem ozaj za korektnejšie, spravodlivejšie a lepšie riešenie, aby bola znížená daň nielen na naftu, ale aj na benzín. Preto som predložil tento návrh a dovoľujem si vás požiadať o jeho podporu. Ďakujem pekne.
Šípošová, Janka, poslankyňa NR SR (2015-12-21):
Ďakujem pekne za slovo. Pán poslanec, zareagovala som, keď ste vyslovili to slovo ŠtB, ako keby sme sa, možno ja sama sa obávam niekedy hovoriť priamo a rovno k veci, lebo si myslím, že sú dosť jasné. Ale áno, je to nábeh na to, čo bola ŠtB a čo môže robiť, čo môžu robiť tajné služby a zvlášť v situácii, nieže zvlášť v situácii, práve v situácii, keď je pri moci jediná strana. Ja som to tu minule pred pár dňami spomenula a reakcia na mňa bola, taká otázka bola, že a čo SMER zneužil? Keby sme nehovorili o tom, čo zneužil SMER, čo zneužívajú jednotlivci, tak je to jednoducho takýto sklon. Sama jedna strana sa ustrážiť nevie. Demokratická kontrola nemôže byť v takej situácii možná. A preto je to jedno, že kto to robí, kto to zneužíva, či je to NSDAP, či je to Komunistická strana, alebo akokoľvek sa volá. Áno, je to veľký opiát, je to, zvádza to k tomu zneužívaniu a treba sa tomu vyvarovať tak, že zabránime tomu v legislatíve predovšetkým. Ďakujem.
Šefčík, Marek, poslanec NR SR (2020-07-24):
Pán predsedajúci, ďakujem za slovo. Pán Pellegrini... (Krátka pauza. Reakcie z pléna.)
Paška, Pavol, predseda NR SR (2014-11-09):
Pán poslanec Osuský.
Lipšic, Daniel, poslanec NR SR (2016-04-27):
Pán poslanec, najskôr oceňujem, že ste teda priznali, že tuná používate úplne hausnumerá v rozprave, ale znovu ste urobili chybu, a neviem, čomu by som ju pripísal, nechcem to nejako, nejako kvalifikovať. Hovorili ste, že vy ste prijali 25 zákonov v skrátenom konaní a ani jeden nebol vrátený prezidentom. A pamätám si naozaj zle, že posledný zákon, ktorý ste prijímali v skrátenom konaní, v takzvanom protiteroristickom balíčku, novela Trestného poriadku a ďalšie, boli vrátené prezidentom? To bol posledný. Len posledný. Prepánajána, však aspoň majme nejakú elementárnu úctu k faktom v tejto snemovni a nehovorme, čo nás proste napadne v hlave, a proste piate cez deviate, avšak to je úplne jedno, nikto nepočúva, nie?! Podľa mňa nie je počet dôležitý, ale či sú alebo nie sú v každom jednom prípade splnené podmienky na skrátené legislatívne konanie, to je kľúčová vec. A je až tak dojemné, a to včera predviedol váš kolega z vlády, že v princípe, či som bol ja na vnútre alebo na spravodlivosti, zodpovedal som za všetky rezorty, za kauzy ministra financií. Poviem vám jednu vec, vaša dnešná ministerka spravodlivosti mala určite bližšie k ministrovi financií ako ja. Ale zodpovednosť za daňové riaditeľstvo som mal ja. A za skrátené konania, keď som bol na spravodlivosti? Ja. Keď na vnútre? Tiež. Teší ma taká vaša pozornosť voči mojej osobe a váš pocit, že za všetko som zodpovedal v každej jednej vláde, v ktorej som bol, ale obávam sa, že je to kvôli tomu, že nič iné neviete nájsť. A znovu sa vrátim k tomu, ak tu tvrdíte zase veci, ktoré nie sú pravdivé ohľadne vrátených zákonov, tak si minimálne spomeňte na posledný zákon, ktorý mala vláda, vaša druhá Ficova vláda v parlamente. Lebo ono niekedy možno pri rýchlosti slov sa na to nemyslí, ale treba na to myslieť.
Osuský, Peter, poslanec NR SR (2014-05-28):
Ďakujem pekne, pani predsedajúca. Áno, pán kolega Pollák opäť veľmi správne podčiarkol, že preťať tento circulus vitiosus, slovensky rečeno bludný kruh, je prospešné pre celú spoločnosť. A pre mňa bola veľmi cenná informácia, ktorou by sa dalo čeliť právnemu purizmu a akémusi, povedal by som, neprimeranému volaniu po slobode rozhodovania nezodpovedných. V krajine, ktorá je nepochybnou demokraciou a nikto si netrúfne povedať, že Dánsko ňou nie je. A napriek všeobecnej tendencii kopať do Maďarska, kde z vôle voličov vládne strana Viktora Orbana, i Maďarsko je demokraciou. A ak si tieto dve demokratické krajiny, členské krajiny Európskej únie osvojili snahu riešiť, v Dánsku možno z iných prameňov vychádzajúcich, v Maďarsku zrejme veľmi blízko k našim dôvodom, tento spôsob, tak si myslím, že neexistuje prekážka ani pre  právnych puritánov, ktorá by sa nedala prekonať, ak chceme celej spoločnosti, ale cielene tomu každému jednému malému Cigánikovi dať možnosť vzdelať sa, dať možnosť pripraviť sa na lepšiu alternatívu života, ktorá práve jeho vytiahne z bludného kruhu biedy, zaostalosti, biedy, zaostalosti až do smrti.
Grendel, Gábor, podpredseda NR SR (2020-12-08):
Vážené panie poslankyne, vážení páni poslanci, ešte skôr ako budeme pokračovať v prerušenom rokovaní o štátnom rozpočte, pán minister vnútra nás požiadal, či by sme mohli jeho návrh zákona prerokovať dnes o 14. hodine, keďže výbor pre obranu a bezpečnosť bude rokovať o trinástej. Je všeobecný súhlas? (Súhlasná reakcia pléna.) Ďakujeme veľmi pekne. Takže, pán minister vnútra, o tej 14. potom pokračujeme vaším zákonom. A teraz budeme pokračovať faktickými poznámkami na vystúpenie pána ministra financií. Pán poslanec Richter má slovo, nech sa páči. (Pokračovanie rokovania o vládnom návrhu zákona o štátnom rozpočte na rok 2021 , tlač 307.)
Cigániková, Jana, poslankyňa NR SR (2017-01-31):
Ďakujem pekne kolegynke Simone Petrík aj Lucii Goméz, ktorá sedí hore na balkóne, chcem veľmi pekne poďakovať, naozaj ste si pripravili argumenty, ktoré teda mali v prvom rade mať, alebo také podklady mali v prvom rade mať tvorcovia zákona, evidentne ich teda nemajú a chcem sa opýtať, či tých pár kolegov z vládnej koalície, ktorých zaujímajú rodiny a budúcnosť detí, že či dávali pozor. Či počuli, za čo budú hlasovať, a či im nevadí, že s tým, že s tým nesúhlasí ani spoločnosť, ani zriaďovatelia, nakoniec ani pán prezident, a či sú si istí, že chcú vyhodiť trojročné deti zo zariadení a zároveň im nezabezpečiť miesto v škôlke, či sú si vedomí, vo veľkých mestách najmä, koľko to bude detí, pre ktoré už teraz nemáme, 3-4-ročné deti, pre ktoré už teraz nemáme miesto. Tak či ste s týmto O. K., že vyhadzujete všetky tieto deti z jaslí, na ktoré sú zvyknuté doteraz, že diskriminujete rodičov, ktorí vôbec nebudú mať možnosť dať dieťa do jaslí? Mali sme tu jeden príbeh, príbeh chorej mamičky, takisto tí, ktorí nepracujú, diskriminujete mnohých, veľmi veľa rodičov. Takisto beriete príspevok na starostlivosť tým, ktorí dnes do jaslí chodia, tým, že na základe nerozumných podmienok sa stanú klientom tzv. nezaradených jaslí alebo nezaradených zariadení, a enormne zdražujete jasle tým, ktoré zaradené budú. Za toto vy všetko hlasujete. A v neposlednom rade kriminalizujete súkromníkov, ktorí na rozdiel od štátu dlhé roky sa starali o tie deti a vedia, ako na to. Dôkazom toho je, koľko tých jaslí existuje, a sú, nikto im to neprikazuje, tí rodičia tie deti do tých jaslí dávajú dobrovoľne. Takže prosím vás pekne, kolegovia, zvážte si, čo robíte. Bude to mať dopad na tie deti, na rodičov a verím tomu, že aj na vás. Ďakujem pekne.
Valocký, Jozef, poslanec NR SR (2012-06-20):
Ďalej. V poriadku, pán poslanec?
Bihariová, Irena, poslankyňa NR SR (2023-12-13):
Ďakujem veľmi pekne a ďakujem kolegovi Michalovi Sabovi, že pripomenul, že ak my artikulujeme požiadavku adresnosti, tak to neznamená, že nechceme dopriať ostatným, ale naopak, podčiarkujeme význam toho, aby sme pomáhali práve tým najnúdznejším. A teda o mne je všeobecne známe, netreba to tabuizovať, ja teda ako tá ľavičiarka som prvá za to, aby sa ten, hej, dáždnik mohol rozprestierať nad čo najviac postihnutými ľuďmi. A za normálnych okolností by som bola naozaj odporkyňou adresnosti, lebo v 21. storočí má mať čo najviac ľudí prístup k čo najväčšej sociálnej ochrane. A tento moment, kedy sa ten dáždnik naozaj mohol rozprestierať a nemuseli sme sa tu baviť o adresnosti, bol práve v čase vlád strany SMER-u a teda ich koaličných partnerov, lebo to boli tie časy hojnosti. Tam to bolo úplne na mieste, ale tam to paradoxne, ako som už hovorila vo svojom prvom vstupe, sa cielilo naozaj že do absurdných, hej, absurdného okliešťovania sociálnej pomoci na dávkarov v hmotnej núdzi. A ja vám poviem, ktorí ostali opomenutí. Dávkarov v hmotnej núdzi je 56-tisíc ľudí, 500-tisíc ľudí je v pásme chudoby, to je naozaj, tie kritériá sú brutálne prísne. A potom tu máme pásmo ľudí, zhruba 750-tisíc, 800-tisíc, z roka na rok sa to kolíše, ktoré sú ohrozené chudobou. Takže už tuná, hej, bol priestor na to, aby sme nemuseli mať debaty o tom, že či adresnosť a neadresnosť a ktoré z toho je lepšie, bol priestor na to, aby sa, aby sa ten dáždnik rozprestrel a aby sme nemuseli byť naozaj striktne adresný tak, ako si to žiada, žiaľ, súčasná ekonomická situácia, keď sme naozaj na krachu kolapsu verejných financií. V čase, keď sme neboli, paradoxne vlády tento dáždnik nerozprestierali. Nechali tých ľudí napospas. Proste bojovali s chudobnými miesto toho, aby bojovali proti chudob... (Prerušenie vystúpenia časomerom.)
Grendel, Gábor, podpredseda NR SR (2022-10-21):
S reakciou na faktické poznámky pán poslanec Juraj Krúpa.
Pčolinský, Peter, podpredseda NR SR (2023-03-16):
S reakciou pán poslanec Pollák.
Kuffa, Štefan, poslanec NR SR (2021-11-24):
Ďakujem za slovo, aj pánu kolegovi, že nám to takto tuná podal rukolapne všetko. My budeme hlasovať proti návrhu tohto zákona, ale, žiaľ, obávame sa, že bude málo našich hlasov. Ale tak, ako si tu v rozprave ako spomenul, že v podstate toto je nielen likvidačné, ale aj protislovenský návrh zákona. Spomenul, teda padlo to aj v tej rozprave, tie kvóty pred pár rokmi na slovenskú hudbu, ktoré tento parlament zaviedol, tak toto sa veľmi rýchle poponáhľali, aby sme to zrušili. Slovensko ako také, naša mladá štátnosť potrebuje aj verejnoprávnu inštitúciu. Môžme kriticky pozerať aj na tú RTVS, že či je ešte verejnoprávna, alebo nie je, ale predsa je len stále takou protiváhou pri tých súkromných médiách, ktoré tuná sú. Tie skupinky, ktoré si tu spomínal, ktoré sú pricucnu... pricucnuté na každého ministra, a niektorí kolegovia prejavili záujem, že by ich zaujímali mená, mňa len tak nezaujíma, len skôr položil som si otázku, či je to jediné ministerstvo, na ktoré sú také skupinky pricucnuté, a takto v podstate vyciciavajú peniaze legálnym spôsobom. Žiaľ, je to potom aj na úkor kvality. Čo sa týka koncesionárskych poplatkov, ja patrím tiež k jedným z tých, z tých občanov, ktorí koncesionársky poplatok, odkedy bol zavedený, stále ako platím, pritom televízor nemám, nemám. Myslím si, že aj to by bolo (povedané so smiechom) dobré ako na zváženie. Ale RTVS ako taká potrebuje jednoz... jednoznačne podporu štátu, ale aj to financovanie, pretože to nie je médium nejaké súkromné, ktoré by zarábalo na reklame alebo na komerčnosti, na bulvárnosti a podobne, ale majú objektívne podávať správy a udalosti, ktoré naozaj sa dejú na Slovensku.
Grendel, Gábor, podpredseda NR SR (2020-11-04):
Prosím pána navrhovateľa, aby zaujal miesto určené pre navrhovateľov, a spoločnú spravodajkyňu z výboru pre verejnú správu a regionálny rozvoj pani poslankyňu Pivkovú, aby zaujala miesto určené pre spravodajcov. Panie poslankyne, páni poslanci, vystúpením pána ministra sa podľa § 35 ods. 6 zákona o rokovacom poriadku otvára rozprava znova a pýtam sa, či sa chce niekto z poslancov hlásiť do rozpravy. Pani predkladateľka ako prvá, potom pani poslankyňa Vaľová, pani poslankyňa Zemanová... (Reakcia z pléna.) Aha, to boli procedurálne. (Reakcie z pléna.) Rozumiem. Takže do rozpravy jedine pani navrhovateľka, poslankyňa Žitňanská. Končím možnosť prihlásiť sa do rozpravy. Nech sa páči, pani poslankyňa.
Laurenčík, Milan, podpredseda NR SR (2021-11-12):
Pán poslanec Dominik Drdul, nech sa páči.
Pellegrini, Peter, predseda NR SR (2024-02-08):
Opravujem informáciu o prerušení rokovania Národnej rady. Rokovať budeme o desiatej hodine. (Pokračovanie prestávky.)
Frešo, Pavol, poslanec NR SR (2014-11-09):
Ďakujem veľmi pekne, pani predsedajúca. Pán minister, pozri, pán Číž, pani Nachtmannová, teraz navyše minister Pellegrini, ktorý hovorí, že ľudia, ktorí obchodujú so schránkovými firmami, tu nemajú čo robiť v politike. Ďakujem, Peter. Ďakujem, Peter, že to hovoríš. Ja sa nejak nehanbím za to, že si tykáme. Podľa mňa si bol celkom schopný štátny tajomník ministerstva financií, však to ako župan pomerne dobre viem posúdiť, ale rovno ti hovorím, túto výzvu treba adresovať premiérovi. Treba to zastaviť tam medzi vami. Tak ako ten minister tu už nesedí, si správne povedal, tak ja pokračujem ďalej, tak vyzvi tých, ktorí sú za to zodpovední, aby nesedeli s tebou vo vláde. Normálne ich vyzvi, naber odvahu, veď o tom to celé je. O tom to celé je! Nebudem už opakovať, že bude premiérom, to už naozaj som sa... To nie, to každý povedzte, čo si myslíte vy, ale to, čo je dôležité, je presne takto si urobiť medzi sebou poriadok, Peter. Takto si urobte poriadok. Takto isto, jak si hovoríš o nás, a my ten poriadok už máme, tak si ho urobte medzi sebou. A to druhé, čo chcem povedať. Skutočne, keď ideme úplne k veci, ak chceš vyriešiť to, že nie je v nemocnici toaletný papier a že ľudia sú tu najchorejší v rámci celej OECD, máš to v rukách, nech sa páči, vyriešte si kšeftárov, ktorí sa skrývajú za schránkovými firmami. Dnes ráno po štyridsiatich hodinách ste prvýkrát došli, že to nie je v poriadku, ale vy s nimi obchodujete už dve volebné obdobia. Tak to vyriešte ešte dnes. Zasadnite mimoriadne ako vláda, prijmite zákonné opatrenia, rovno vám ich tu dnes schválime. Konajte teraz. Lebo naozaj pohár trpezlivosti pretiekol. A to bola len čerešňa na torte, čo ešte stále zmluva je platná v Piešťanoch s tým miliónovým vývarom. To bola len čerešňa na torte. Tak keď už ste traja, Číž, Nachtmannová a ty, no tak už hádam vás bude viacej, ktorí si myslia, že to nie je v poriadku, sa zavrite niekde, my chvíľu počkáme a urobte si medzi sebou poriadok. Pardon, ešte aj pán Brixi, hovorí mi tu Dr. Novotný. Ďakujem pekne.
Blanár, Juraj, podpredseda NR SR (2023-05-05):
Pani poslankyňa Pleštinská s faktickou poznámkou.
Ďuriš Nicholsonová, Lucia, podpredsedníčka NR SR (2019-03-27):
Jedna faktická poznámka. Pán poslanec Janckulík, nech sa páči.
Bugár, Béla, podpredseda NR SR (2018-06-19):
Na vystúpenie pána poslanca s faktickou poznámkou pán poslanec Paška. Nech sa páči.
P. Hrušovský, predseda NR SR: (2003-12-04):
A poprosím teraz pánov poslancov, aby sme pristúpili k druhému a tretiemu čítaniu o vrátenom návrhu zákona na opätovné prerokovanie, z 28. októbra, o dani z príjmov , ktorý prerokúvame ako tlač 479. Poprosím teraz opäť pána poslanca Mikuša, aby z poverenia výboru pre financie, rozpočet a menu informoval Národnú radu o stanovisku gestorského výboru k dôvodom, ktoré pán prezident uviedol pri opätovnom prerokúvaní vráteného návrhu zákona. Nech sa páči, pán poslanec Mikuš.
Blaha, Ľuboš, podpredseda NR SR (2024-01-19):
Pán poslanec Tomáš Szalay, nech sa páči.
Matovič, Igor, poslanec NR SR (2015-03-18):
Pán predsedajúci, kolegyne, kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy a, vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory pre financie a rozpočet, ústavnoprávny, pre pôdohospodárstvo a životné prostredie a verejnú správu a regionálny rozvoj. Za gestorský výbor navrhujem Výbor Národnej rady pre financie a rozpočet a odporúčam, aby predmetný návrh zákona výbory prerokovali do 30. apríla 2015 a gestorský výbor do 4. mája 2015. Pán predsedajúci, prosím, otvorte rozpravu k uvedenému návrhu zákona. Ďakujem.
Zmajkovičová, Renáta, podpredsedníčka NR SR (2012-10-18):
S faktickými poznámkami sa hlási päť poslancov. Uzatváram možnosť faktických poznámok. Pán poslanec Hrnčiar.
Pročko, Jozef, poslanec NR SR (2024-01-24):
Milá kolegyňa Škopová, včera si to fantasticky pomenovala, že oni rýchle chcú zabudnúť. Oni potrebujú rýchle, rýchlo urobiť skrátené legislatívne konanie a presviedčajú národ, aby rýchle zabudli. Aby zabudli napríklad na nehodu Antona Danka... Andreja Danka, prepáčte, ospravedlňujem sa mu, Andreja Danka, aby rýchle zabudli na to, že Gašpar lustroval Kuciaka, aby rýchle zabudli na to, že sa diali naozaj kšefty, že sa tu rabovalo, aby rýchle zabudli na to, že Počiatok (správne „Počiatek“, pozn. red.) v nahrávke povedal, že Fico a Slota ukradli 2 mld. a ešte Slota oholil toho chudáka Fica, aby rýchle zabudli, že sa od Kičuru nosili domov ruličky peňazí, aby rýchle zabudli na to, čo sa dialo. Pre nich je dôležité rozprávať ľuďom, že my ideme pomáhať, my ideme robiť pre ľudí. No aj včera si to pomenuvala... pomenovala úplne do bodky. Idú pomáhať tým, že znížia zločincom tresty, aby sa nebáli nosiť ruličky peňazí od Kičuru, aby sa nebáli dávať si do trezoru, do trezoru peniaze, ktoré ukradli, aby sa nebáli tieto peniaze posielať do daňových rajov. Toto sú oni – rýchle zabudnite! Pamätáš sa, Anežka, keď havaroval Lipšic, hneď bola zverejnená nahrávka? Pamätáš sa, keď bolo, keď sa stala nehoda, keď havaroval, keď zabil človek päť ľudí, tak hneď boli zverejnené, hneď boli zverejnené nahrávky. Teraz? Teraz sa to nedá. Teraz sa to vyšetruje. Toto sú oni, kryjú jeden druhému chrbát. Kryjú svoje odporné nechutné zločiny a chcú aby sme zabudli. Ale nezabúdame a treba im to opakovať každý jeden deň.
Paška, Pavol, predseda NR SR (2014-11-09):
Prerušujem rokovanie o tomto bode programu. Vyhlasujem desaťminútovú prestávku a budeme hlasovať. (Zaznievanie gongu.) Poprosím, vážené pani poslankyne, vážení páni poslanci, aby ste počas prestávky zaujali svoje miesta. Poprosím aj prítomných členov vlády Slovenskej republiky. (Prestávka.) (Po prestávke.)
P. Hrušovský, predseda NR SR: (2003-11-11):
Ľ. Lintner, poslanec: Ďakujem za slovo, pán predseda. Pán poslanec Ondriaš, pri všetkej úcte, a ja teda nejdem spochybňovať vôbec tie grafy, len mi chýba taká záverečná pointa. Keď všetko sedí v tom roku 1990, že sme boli v tej výrobe na špičke, v tej sociálnej oblasti na špičke, tak mi chýba tá pointa, prečo nežijeme v krajine, ktorá by v súčasnosti prijímala Spojené štáty americké do Rady vzájomnej hospodárskej pomoci. Ďakujem.
Šeliga, Juraj, podpredseda NR SR (2020-07-24):
Pán poslanec.
Kollár, Boris, predseda NR SR (2021-10-20):
Prosím, prezentujme sa a hlasujme. (Hlasovanie.) Prítomných 134 poslancov, za 126, zdržali sa 8. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
A. Belousovová, podpredsedníčka NR SR: (2008-05-15):
A preto pokračujeme ďalej odpoveďami členov vlády na otázky poslancov podľa vyžrebovaného poradia. Prvá otázka je od pani poslankyne. Pardon, predtým ako budeme pokračovať odpoveďami členov vlády, chcem upozorniť, že pán predseda o 15.00 hodine zvoláva poslanecké grémium. To znamená, hneď po skončení hodiny otázok. Takže budeme teraz pokračovať odpoveďami členov vlády na otázky poslancov podľa vyžrebovaného poradia. Prvá otázka je od  pani poslankyne Sabolovej. Pani poslankyňa nie je prítomná, čiže na jej otázku sa odpovedať nebude. Ďalšiu otázku položil pán poslanec Branislav Bačík, pán poslanec je prítomný, pani ministerke práce, sociálnych vecí a rodiny Slovenskej republiky, pani Viere Tomanovej. Otázka znie: „Vážená pani ministerka, ako hodnotíte fakt, že z II. piliera už vystúpilo okolo 32 000 sporiteľov?“ Nech sa páči, pani ministerka, odpovedajte a oznámte ukončenie odpovede.
Soboňa, Juraj, poslanec NR SR (2019-03-29):
Ďakujem pekne, pán predseda. Pani Zemanová, no, som prekvapený, že vy ako bývalá zamestnankyňa verejnej správy máte taký negatívny prístup k zástupcu (pozn. red.: správne „zástupcovi“) ZMOS-u, zástupcu (pozn. red.: správne „zástupcovi“) miest a obcí v Slovenskom pozemkovom fonde. Veď o akom lobingu to hovoríte? Veď práveže úplne je to v rozpore, čo hovorí aj tuto kolega Fecko, že vlastne veď práveže mestá a obce majú toľko nevysporiadaných vecí v rámci Slovenského pozemkového fondu. Vždycky mestá a obce kritizovali, že nepracuje Slovenský pozemkový fond, že Rada nepružne pracuje, a teraz, keď práve sa rozbehla táto spolupráca listom generálnej riaditeľky na ZMOS a opačne, predsedu ZMOS-u Sýkoru, kde Rada ZMOS-u sa vyjadrila, že v posledných dvoch rokoch nástupom novej riaditeľky sa výrazne zlepšila spolupráca. Máte vy vôbec predstavu, koľko je stále nevysporiadaných pozemkov pod stavbami v obciach a mestách? Máte vy vôbec o tom predstavu, že brzdí to pri čerpaní eurofondov, projektov? Kto iný ako zástupca samosprávy by mal byť v Slovenskom pozemkovom fonde, kde sa rozhoduje o ďalšej, ďalšia komasácia pôdy, ktorá sa chystá, zlučovanie pozemkov? Veď práve majú čo do toho povedať práve títo zástupcovia. Tu nejde o žiadnom lobingu, ale tu ide o to, aby tá spolupráca bola, aby aj ten zástupca miest a obcí mal nejakú predstavu a vedel informovať o činnosti Rady Slovenského pozemkového fondu. Ak ste nerobili samosprávy, tak sa ospravedlňujem, ale, no som prekvapený, že máte výhrady voči zástupcovi ZMOS-u. Ďakujem pekne.
Remišová, Veronika, poslankyňa NR SR (2024-06-12):
Ďakujem, pán poslanec, ale toto je prístup ku všetkým nezávislým úradom a štátnym inštitúciám. Táto vládna koalícia posiela odborníkov na ulicu a na vysoké štátne funkcie dosadzuje ľudí, kde jediným kritériom je stranícka knižka. Pán poslanec sa pýta, prečo to robia. No tak preto, aby mali naozaj všetko pod palcom a lieky, lieková politika, to je naozaj niečo, čo, v čom je veľký biznis. Hlasovali sme, my sme boli proti, ale bol tu zákon o zrušení verejných vypočutí pri kultúrnych inštitúciách, pri galériách, to je podobné. Verejné vypočutia sa rušia, to znamená, že výberové konania budú prebiehať absolútne netransparentným spôsobom. To isté sú ďalšie inštitúcie. Ja spomeniem životné prostredie, doména SNS, je opäť krásnym príkladom. Na SHMÚ to nebol náš nominant, ktorý tam bol. My sme tam jednoducho toho človeka nechali, hoci to bol nominant predchádzajúcich vlád. Nechali sme ho tam preto, lebo, pretože bol odborník a nebol dôvod vyhodiť odborníka na ulicu, keď tento ústav dobre riadil. Vy, naopak, ste ho museli vyšmariť a dosadiť si tam svojho človeka, aby ešte aj to počasie ste mali pod palcom. Je to naozaj hanba!